પટિયાલા: પટિયાલાની પંજાબ યુનિવર્સિટીમાં ગઈ કાલે દેશ વિરોધી પોસ્ટર લાગેલાં જોવા મળતાં વિવાદ સર્જાયો છે. જેમાં આક્ષેપ થયો છે કે પંજાબ વિદ્યાર્થી યુનિયન (લલકાર) અને ડેમોક્રેટિક સ્ટુડન્ટસ ઓર્ગેનાઈઝેશને આવા પોસ્ટર લગાવ્યાં છે. જેમાં કાશ્મીરને આઝાદ કરવા, ભારતીય શાસકો દ્વારા દગાબાજીથી કાશ્મીર પર કબજો જમાવવા, ભારતીય સેના પર આતંકવાદી વિરોધી કાર્યવાહી કરવાનાં બહાને કાશ્મીરી મહિલાઓ પર બળાત્કાર કરવા જેવી બાબતોનો ઉલ્લેખ કરવામાં આવ્યો છે. થોડા મહિના પહેલા દિલ્હીની જેએનયુ યુનિવર્સિટીમાં પણ દેશ વિરોધી નારાબાજી થઈ હતી. વિદ્યાર્થી યુનિયને કાશ્મીરની આઝાદી માટે માર્ચ કરવાનું એલાન કર્યુંં છે.